Nr. L 350/56 De Europæiske Fællesskabers Tidende 1. 12. 92 KOMMISSIONENS FORORDNING (EØF) Nr. 3457/92 | af 30. november 1992 om fastsættelse af detaljerede regler for den kontrolattest for indførsler fra tred- jelande til Fællesskabet, der omhandles i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for  landbrugsprodukter og om angivelse heraf på landbrugs- produkter og levnedsmidler ('), særlig artikel 11, stk. 3, litra b), og stk. 4, og ud fra følgende betragtninger : Det bør fastsættes, hvad den kontrolattest, der skal ledsage produkter, som indføres fra tredjelande med henblik på markedsføring som økologisk fremstillede produkter, skal indeholde, og hvorledes den skal udformes ; de i denne forordning fastsatte foranstaltninger er i over- ensstemmelse med udtalelse fra det i artikel 14 i forord- ning (EØF) nr. 2092/91 omhandlede udvalg — UDSTEDT FØLGENDE FORORDNING : Artikel 1 1. Den i artikel 11, stk. 1, litra b), i forordning (EØF) nr. 2092/91 omhandlede kontrolattest udstedes af det udstedende organ, der er godkendt efter den i Kommis- sionens forordning (EØF) nr. 94/92 (?) omhandlede under- søgelse med henblik på opstilling af listen i bilaget til nævnte forordning, i det tredjeland, hvor produktet er fremstillet og tilberedt, og hvorfra det er blevet afsendt til Fællesskabet. Der udfærdiges en attest til hver enkelt modtager. 2. Kontrolattesten affattes på ét af Fællesskabets offici- elle sprog og udfyldes, med undtagelse af stempel og underskrift, enten kun med blokbogstaver eller kun med maskinskrift og helst på et af bestemmelsesmedlemssta- tens officielle sprog. 3. Kontrolattesten udfærdiges på et enkelt ark og ledsager produktet i originaleksemplar. Eventuelle kopier af attesten skal være påtrykt eller påstemplet »kopi« elle »genpart«. | 4. Maodellen til kontrolattesten er angivet i bilaget. Artikel 2 Denne forordning træder i kraft på femtendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 30. november 1992. () EFT nr. L 198 af 22. 7. 1991, s. 1. På Kommissionens vegne Ray MAC SHARRY Medlem af Kommissionen () EFT nr. L 11 af 17. 1. 1992, s. 14.